Onintze Salazar

Onintze Salazar Pérez (Begoña, Bilbo, 1971ko apirilaren 4a) euskal fisikari, meteorologo eta komunikatzailea da. Euskalmeteko langilea da, eta eguraldiaren berri eman ohi du Euskal Irrati Telebistako hedabideetan.

 Ibilbidea 
Fisikan lizentziatua da, Atmosferako Fisikan espezializatua. Ikasketak EHUren Leioako kanpusean hasi bazituen ere, azken urteak Bartzelonako Unibertsitatean gauzatu zituen. Lizentziatu berritan Ingurumenaren Prebentzio eta Ingeniaritza Masterra egin zuen Kataluniako Unibertsitate Politeknikoan.
Hainbat telebista katetan "eguraldi emakume" gisa lan egin zuen, Madrilen zein Bartzelonan. Tecnalia ikerketa zentroko energia eta ingurumen saileko (Miñaon kokatua) ikerlaria da. 2002an Euskalmeten lanean hasi zen. Postu horretan iragarpen lanak egiten, dibulgazioa eta formazio lanak egiten eta meteorologiaren eta klimatologiaren euskal terminologiaren sortze eta berritze lanetan parte hartu du. ETBko Eguraldia saioa zuzentzen du, eta tarteka aurkeztea ere tokatzen zaio. Euskal Herrian, telebistan, eguraldia aurkeztu duen lehen meteorologoa da.

2020an Zur eta lur magazina aurkezten hasi zen ETB 1en, eguraldia eta ingurumenari buruzkoa. 

2024ko uztailetik aurrera komunikazio aholkularia da Eusko Jaurlaritzako Zientzia, Unibertsitate eta Berrikuntza Sailean.

 Bizitza pertsonala 
Bilbon jaio bazen ere, txikitatik uda garaian Gaubeara joaten zen eta gaur egun bertan bizi da. Seme-alaba bat du.

 Kanpo estekak 
 Onintze Salazar Twitterren
 Zientzialari (1): Onintze Salazar Zientzia Kaiera (2014-02-21)

 Erreferentziak 

Kategoria:Bilbotarrak
Kategoria:Euskal Herriko fisikariak
Kategoria:Euskal Herriko meteorologoak
Kategoria:Emakume fisikariak
Kategoria:Emakume meteorologoak
Kategoria:Mahatsorriak